Sagopa Kajmerin qazandığı mükafatların və namizədliklərinin siyahısı
Bu siyahı Türkiyə rep sənətçisi, müğənni-bəstəkar Sagopa Kajmerin və əsərlərinin qazandığı və namizəd göstərildiyi mükafatlar barədə məlumatları ehtiva edir. 2006-cı ildə təşkil edilən Kral TV Video Musiqi Mükafatları musiqi müsabiqəsində "Vasiyet" adlı mahnı klipi Ən Yaxşı Video Klip mükafatını qazandı. O, daha sonra 2018-ci ildə verdiyi reportajlardan birində bu mükafatın ona çatmadığını, həmin vaxt əsgərlikdə olduğunu və əlaqəli şəxslərin bir-birini tanıdığını, mükafatlandırmanın anlaşmalı şəkildə olduğunu bildirmişdir. 6 noyabr 2008-ci ildə MTV Türkiyə tərəfindən təşkil olunan MTV Avropa Musiqi Mükafatları 2008 müsabiqəsində Türkiyədə ilin ən yaxşısı olmağa namizəd göstərildi. Kolera ilə 2-ci duet albomu olan Bendeki Sen albomu 2011-ci ildə təşkil olunan TRT Musiqi Mükafatları müsabiqəsində "İlin albomu" kateqoriyasına namizəd göstərildi. 2019-cu ildə Magazin.com Mükafatları-nın təqdim etdiyi Ən Yaxşı Rep Sənətçisi Mükafatını qazandı. Yeditepe Dilek Universiteti tələbələri arasında keçirilən sorğuların nəticəsinə əsasən qalibləri müəyyənləşən Yeditepe Dilek Mükafatları-nda "Avutsun Bahaneler" mahnısı Ən Yaxşı Mahnı mükafatının sahibi oldu.